cyanic-selkie/wikianc huggingface dataset:
Charlie Chaplin
Andre kontroverser
Chaplins livslange tiltrekning til yngre kvinner forble en annen langvarig kilde til interesse for omverdenen. Hans biografer mener årsaken til dette lå i en tenåringforelskelse til Hetty Kelly, som han møtte i England da han var skuespiller på varieteene. Hun kan ha definert hans feminine ideal. Chaplin likte åpenbart rollen som den som oppdaget og nært ledet unge kvinnelige stjerner. Med unntak av Mildred Harris begynte alle hans ekteskap, og de fleste av hans større forhold, på denne måten.
Familie – og kvinner
Chaplins mor døde i 1928 i Glendale i California, syv år etter å ha blitt hentet til USA for å være sammen med sine sønner Charlie og Sidney. De hadde også en halvbror gjennom moren, men dette ble først kjent for Charlie og Sidney mange år senere. Gutten, Wheeler Dryden (1892–1957), vokste opp med sin far, men ble senere satt i forbindelse med resten av sin familie og fikk jobb hos Chaplin i hans filmstudio i Hollywood. Wheeler Dryden ble far til musikeren Spencer Dryden, som var hans eneste barn.
Priser og anerkjennelse
Blant andre anerkjennelser ble Chaplin gitt en stjerne på Hollywood Walk of Fame i 1970; at han ikke hadde blitt beæret med dette i 1961 hadde førte til strid. Chaplins sveitsiske herskapsbolig vil bli åpnet som et museum som vil følge hans liv fra varieté- og revyteatrene i London til hans karriere som skuespiller og filmregissør i Hollywood.
Tre av hans filmer er oppført på Det amerikanske filminstituttets liste over 100 beste filmer («AFI's 100 Years…100 Movies»): Gullfeber, Byens lys og Moderne tider.
Oscar
Chaplin mottok tre Oscar i sitt liv: en for beste filmmusikk, en æres-Oscar, og en spesiell Oscar. Imidlertid i løpet av hans aktive år som filmregissør uttrykte Chaplin forakt for systemet med Oscar-utdelinger. Hans sønn Charles jr. skrev at Chaplin vekket Oscar-komiteens harme på 1930-tallet da han som spøk hadde sagt at han brukte sin Oscar fra 1929 som dørstopper. Det kan bidra til å forklare hvorfor Byens lys og Moderne tider, som ved flere avstemninger er betraktet som to av de største spillefilmer gjennom alle tider, ikke ble nominert for en eneste Oscar av en hevngjerrig Oscar-komité.
Ved den første Oscarseremonien 16. mai 1929 var dagens stemmesystem ennå ikke kommet på plass, og kategoriene var ennå flytende. Chaplins Sirkus var uttenkt til å bli den store vinneren da Chaplin opprinnelig hadde blitt nominert for beste produksjon, beste regissør i en komediefilm, beste skuespiller, og beste manus (originalhistorie). Imidlertid besluttet komiteen å trekke navnet hans fra alle konkurrerende kategorier og isteden gi ham en spesiell Oscar «for allsidighet og geni i skuespill, skriving, regi, og produksjon av Sirkus». Den eneste andre filmen som fikk en spesiell Oscar dette året var The Jazz Singer, den første lydfilmen.
Den 13. Oscarseremonien var i 1941 og Diktatoren var nominert for hele fem Oscar, inkludert to til Chaplin personlig: beste manus og beste skuespiller. Chaplin tapte begge, henholdsvis for Preston Sturges for The Great McGinty, og som beste skuespiller til James Stewart i The Philadelphia Story (En nydelig historie).
Den 20. Oscarseremonien var i 1948. Chaplins manus for Monsieur Verdoux ble nominert, men prisen gikk isteden til Sidney Sheldon for The Bachelor and the Bobby-Soxer.
Den 44. Oscarseremonien var i 1972 hvor Chaplins andre Oscar ble gitt 43 år etter hans første. Chaplin kom ut fra sin landflyktighet for å akseptere en æres-Oscar for «uoverskuelig effekt han hadde i å gjøre spillefilm til en kunstart i dette århundre». Da Chaplin gikk opp på scenen til Dorothy Chandler Pavilion mottok han den lengste stående ovasjon og hyllest i Oscarseremoniens historie og som varte i hele tolv minutter. Det var i seg selv en beklagelse for tidligere forbigåelser fra Oscar-komiteen og ikke minst de politiske forfølgelser som tvang mesteren i landflyktighet.
Den 45. Oscarseremonien var i 1973 og Chaplins film Rampelys ble beæret med en Oscar for beste filmmusikk. Dette til tross for at filmen først hadde blitt utgitt i 1952, men på grunn av den politiske forfølgelsen av Chaplin på 1950-tallet spilte filmen ikke en full uke i Los Angeles og møtte av den grunn ikke kriteriene for nominering før den ble utgitt på nytt i 1972.
Oppkalling, imitasjon og lignende
Chaplins landstrykerfigur er muligens en av de mest imiterte på alle nivåer innenfor populær underholdning. Det er påstått at Chaplin en gang meldte seg på en «Chaplin-look-alike»-konkurranse hvor man skal se mest lik ut som komikeren, og Chaplin selv kom på tredjeplass. Fra 1917 til 1918 gjorde stumfilmskuespilleren Billy West mer enn 20 filmer som komikeren ved nøyaktig å etterligne Chaplins landstrykerfigur, sminke og kostyme. Å skille Billy West-filmer fra Chaplin er derfor viktig for filmhistorikerne når det dukker opp gamle, nyoppdagede stumfilmer.
I 1985 ble Chaplin beæret med sitt bilde på et britisk frimerke, og i 1994 ble han også avbildet på et amerikansk frimerke, designet av karikaturtegneren Al Hirschfeld.
John Woo regisserte en parodifilm av Chaplins film Småen kalt for Hua ji shi dai (1981), på engelsk kalt for «Laughing Times».
I 1992 ble det laget en spillefilm om Chaplins liv kalt for Chaplin, regissert av Oscar-vinneren Richard Attenborough, med Robert Downey jr., i en Oscar-nominert hovedrolle som også ble hans gjennombrudd. Chaplins datter Geraldine Chaplin hadde rollen som Charlie Chaplins mor (og altså sin egen bestemor).
I 2001 ble Chaplin spilte av den britiske komikeren Eddie Izzard i Peter Bogdanovichs film The Cat's Meow og hvor det ble spekulert på det ennå ikke oppklarte dødsfallet til filmprodusenten Thomas Ince ombord i et selskap på yachten til William Randolph Hearst, og hvor Chaplin var en gjest.
Chaplin i Norge
Chaplins filmer var svært populære i Norge i mellomkrigstiden, men det finnes ingen samlet oversikt over konkrete steder og tidspunkter filmene hans ble vist under denne tiden. Chaplins navn blir imidlertid nevnt i Aftenposten allerede i 1915, hvilket tyder på at hans filmer kom til Norge på et tidlig tidspunkt; den 5. mai 1915 melder avisen: «Komikeren Chaplin gjorde voldsom lykke denne uge i filmen Den Falske Baron, en 3-akters komedie, som gaar paa Eldorado.» Den falske baron var antagelig kortfilmen Caught in a Cabaret (1914), produsert hos Keystone.
Valget i Sachsen-Anhalt 2016
Valget i Sachsen-Anhalt 2016 var det sjuende valget til Sachsen-Anhalts landdag og fant sted 13. mars 2016. Samme dag fant landdagsvalgene i Baden-Württemberg og Rheinland-Pfalz sted.
Charlie Chaplin
Chaplin i Norge
Den 3. november 1964 besøkte Chaplin Oslo, i sammenheng med at hans selvbiografi ble utgitt her i landet. En stor folkemengde marsjerte nedover Karl Johans gate samme kveld med fakler for å hylle komikeren, som vinket til forsamlingen fra hjørnebalkongen på Grand Hotel. «Oh, it is so beautiful - I should have liked to speak to you - but it is impossible now. All I can say is: It is so beautiful. I love you!», skal han ha sagt. Chaplin skal også ha vært forbauset over at «så mange unger» visste hvem han var.
Valget i Sachsen-Anhalt 2016
Christlich Demokratische Union (CDU) ble største parti, mens det høyrepopulistiske Alternativ for Tyskland ble nest størst med 24,2 % av andrestemmene.
Charlie Chaplin
Filmografi
Chaplin skrev, regisserte og spilte selv hovedrollen i et dusinvis av kortfilmer og lengre spillefilmer. Blant de fremst er The Immigrant (Immigranten, 1917), The Gold Rush (Gullfeber, 1925), City Lights (Byens lys, 1931), Modern Times (Moderne tider, 1936), og The Great Dictator (Diktatoren, 1940), alle disse har blitt valgt for å bli bevart i Det amerikanske filmregisteret i Det amerikanske nasjonalbibliotek.
I dag er bortimot alt som Chaplin gjorde kontrollert av hans bo via et eget selskap, Roy Export Company Establishment, som kontrollerer rettigheter og beslutter hvor mye og når dette materialet kan bli gjenutgitt. Det franske selskapet MK2 er forhandler av rettighetene på verdensbasis for Roy Export Company. I USA per 2010 er distribusjonen håndtert under lisens av selskapet Janus Films, og hvor hjemmemarkedet blir håndtert av Criterion Collection, et selskap tilsluttet Janus Films.
Valget i Sachsen-Anhalt 2016
Valgordning
Valglovene inneholder regler om overskuddsmandater og utlikningsmandater, slik at antallet medlemmer i landdagen kan variere fra valgperiode til valgperiode.
Stemmerett har tyske statsborgere som har fylt 18 år, og som har bodd minst tre måneder i delstaten. Valgbar er statsborgere som har fylt 18 år og har bodd i delstaten i minst seks måneder.
Utgangsposisjon
Ved valget til landdagen i 2011 fikk CDU 32,5 % av partistemmene (andrestemmene) og 33 medlemmer av delstatsparlamentet. Det venstreorienterte Die Linke fikk 23,7 % av stemmene og 29 medlemmer av landdagen, mens SPD fikk 21,5 % av stemmene og 26 medlemmer. Det fjerde partiet i landdagen ble De grønne med 7,1 % av stemmene og 9 medlemmer i parlamentet. Det høyreekstreme partiet NPD fikk 4,6 % av andrestemmene og oppnådde ikke å få innvalgt representanter.
Valgdeltakelsen i 2011 var 51,2 % av 1 988 172 stemmeberettigete, mot 44,4 % i 2006.
Resultat
CDU ble største parti med 29,8 % av andrestemmene. AfD ble nest største parti med 24,2 % av stemmene. Die Linke fikk 16,3 %, SPD 10,6 %. De grønne fikk 5,2 %, mens FDP fikk 4,9 %.
Valgdeltakelsen var 61,1 %.
Delstatsparlamentet ble ved valget redusert fra 105 til 87 medlemmer.
Belarus under VM i friidrett 2019
Belarus deltok under VM i friidrett 2019 (utendørs) fra 27. september til 6. oktober 2019 i Doha i Qatar.
The Legend of Spyro: Dawn of the Dragon
The Legend of Spyro: Dawn of the Dragon er et spill om dragen Spyro. Det plukker opp der The Legend of Spyro: The Eternal Night avsluttet. Det ble utgitt for PlayStation 2, PlayStation 3, Xbox 360, Nintendo Wii og Nintendo DS.
Spillet ble utgitt av Sierra Entertainment og Activision med distribusjon av Activision Blizzard. Konsollutgavene ble utviklet av Etranges Libellules, mens Nintendo DS-versjonen ble utviklet av Tantalus Media.
Alle versjonene bortsett fra DS versjonen er også blitt dubbet på norsk.
Spyro
Er en hovedpersonen i spillet. Han er en lilla drage, en unik drageart som er mye kraftigere enn noen andre. Han er veldig omsorgsfull og rettferdig, og kan bruke elementene ild, is, jord og elektrisitet.
Cynder
Er Spyro beste venn sammen med Sparx. Hun er en svart drage, og har sannsynligvis vinden som element. I mørkets tjeneste fikk hun imidlertid mange andre evner. Hun er vittig og svært intelligent og kan bruke elementene gift, vind, frykt og skygge.
Sparx
Er en øyenstikker og Spyros fosterbror. Han er litt kjepphøy og pessimistisk, men han kommer med morsomme kommentarer og er støttende ved behov.
Ignitus
Er dragenes leder og Spyro sin mentor. Han er rettferdig og klok, og kan puste ild.
Terrador
Er Ignaitus høyre hånd, og den sterkeste av dragene. Han er stabil og rolig til sinns. Han er grønn og kan styre jorden.
Joanne Woodward
Joanne Gignilliat Trimmier Woodward (født 27. februar 1930 i Thomasville i Georgia) er en amerikansk skuespiller.
Woodward har medvirket i ca. 45 filmer og TV-produksjoner, og hun vant en Oscar for beste kvinnelige hovedrolle i 1958 for filmen Evas tre ansikter (Three faces of Eve). Hun fikk en stjerne på Hollywood Walk of Fame 15. august 1958.
Stabekkbanen
Stabekkbanen er en idrettsplass på Stabekk i Bærum kommune. Banen blir gjerne kalt «Plassen» og er hjemmebane for Stabæk Idrettsforening.
Stabekkbanen brukes til fotball om sommeren og bandy om vinteren. Sommerstid er banen gruslagt, og siden 2001 har den hatt kunstis i vintersesongen. Overskuddsvarme fra isproduksjonen hjelper til å varme opp Stabekk skole, Ringstabekk skole og Stabekk høgskole. «Plassen» har hatt flombelysning etter strekklysprinsippet siden midt på 1950-tallet.
Historie
Åtte NM-finaler i bandy har blitt arrangert på Stabekkbanen, senest i 2013.
Maraú
Maraú er en kommune i delstaten Bahia i nordøstregionen av Brasil.
Maja Maneza
Maja Maneza (russisk: ; født 1. november 1985) er en kasakhstansk vektløfter, som konkurrerer i -63 kg. Hun representerte landet sitt under Sommer-OL 2012 i London, der hun opprinnelig tok gull, men seinere ble diskvalifisert på grunn av doping.
Incurvarioidea
Incurvarioidea er en overfamilie av sommerfugler som omfatter seks ulike familier av små møll, fire av disse finnes i Norge. De begynner ofte livssyklusen sin som minerere i blader eller frukter, men ofte skifter larven oppholdssted og føde i løpet av larvetiden. På utseende er de små, mer eller mindre mørkfargede møll, ofte med hvite flekker, med avrundede vinger. Noen har svært lange antenner. De flyr vanligvis om dagen. Noen få arter kan gjøre skade på bærbusker.
Olav Gundersen
Olav Gundersen (født 24. mars 1901, død 22. november 1956) var en norsk fotballspiller. Han var yngre bror av Einar «Jeja» Gundersen, og spilte i likhet med sin bror for Odd. Hans posisjon på banen var høyreving (ytre høyre).
Gundersen var med på å vinne NM (cupen) tre ganger: i 1924, 1926 og 1931. Han spilte også 15 landskamper for mellom 1927 og 1933 og scoret ett mål.
Han var gift med Irma (født Oldrup), og de fikk 2 barn, Erna Marie og Eva Lillian.
MS «Fjordsol» (1990)
MS «Fjordsol» er en norskbygget hurtigbåt av katamaran-typen som gikk i ruten Stavanger-Hjelmeland helt til den ble solgt av Rogaland Trafikkselskap til Torghatten Nord AS. Skipet er et av tre like søsterskip levert i 1990 for trafikk på Vindafjord- og Ryfylke-rutene, og trafikkerer i dag ulike hurtigbåtruter med utgangspunkt fra Bodø.
Passaic County
Passaic County er et fylke i den amerikanske delstaten New Jersey. Det ligger i den nordlige delen av staten og det grenser mot Bergen County i øst, Essex County i sør, Morris County i sørvest og mot Sussex County i vest. Det har også grense mot delstaten New York i nord.
Passaic Countys totale areal er 510 km² hvorav 30 km² er vann. I 2000 hadde fylket 489,049 innbyggere og 501,226 i 2010. Administrasjonssenteret ligger i byen Paterson. Fylket ble grunnlagt i 1837.
Andre Nyeng Olsen
Andre Nyeng Olsen (født 31. august 1989) er en norsk kombinertutøver som representerer klubben Byåsen IL.
Under Norgesmesterskapet på ski 2010 tok han gull i lagkonkurransen sammen med Espen Rian og Petter Tande. Han debuterte i verdenscupen i kombinert 4. desember 2010 på Lillehammer.
Jøvik kapell
Jøvik kapell er et kapell konstruert i en rektangulær form i Jøvik i Ullsfjord i Tromsø kommune, Troms og Finnmark fylke.
Byggverket er i tre og har 100 plasser. Det ble opprinnelig bygd som skolebygning i 1920, og skolen var i bruk til den ble lagt ned i 1960. I 1976 ble bygningen restaurert og ombygd til kapell.
Nigeria under VM i friidrett 2019
Nigeria deltok under VM i friidrett 2019 (utendørs) fra 27. september til 6. oktober 2019 i Doha i Qatar.
Lea Vergine
Lea Vergine, opprinnelig Lea Buoncristiano (født 5. mars 1936 i Napoli i Italia, død 20. oktober 2020 i Milano), var en italiensk essayist og kunsthistoriker.
Biografi
Lea Vergine skrev for mange italienske aviser, blant dem il manifesto og Corriere della Sera. I 1974 publiserte hun sin første bok, Body art e storie simili: il corpo come linguaggio. Hun var en av de første i sitt land som promoterte performance art.
Etter en utstilling i Milano i 1980, og andre arrangert i Roma, Venezia, Amsterdam og Stockholm, publiserte Vergine L'altra metà dell'avanguardia, 1910-1940, som var viet til presentasjonen av kvinnelige kunstnere. Hun hjalp også med å fremme Carol Ramas karriere.
I 2016 publiserte hun selvbiografien L'arte non è faccenda di persona perbene.
Lea Vergine døde av COVID-19 i Milano den 20. oktober 2020 i en alder av 84 år. Hun døde én dag etter sin ektemann, designeren Enzo Mari, begge av den samme sykdommen.
Michael Smith (biskop)
Michael Smith (født 6. juni 1940 i Oldcastle i County Meath i Irland) er en irsk katolsk prelat og emeritert biskop av Meath.
Prest
Michael Smith studerte katolsk teologi og filosofi ved Pontifical Irish College i Roma. Han ble ordinert til prest for bispedømmet Meath den 9. mars 1963 av kardinal Luigi Traglia. I Roma tok han doktorgraden i kanonisk rett.
Etter hjemkomsten fra Roma tjenestegjorde han i sognet Mullingar.
Biskop
Den 17. november 1983 ble Smith utnevnt til hjelpebiskop i bispedømmet Meath og titulærbiskop av Leges av pave Johannes Paul II. Erkebiskopen av Armagh, kardinal Tomás Séamus Ó Fiaich, bispeviet ham den 29. januar året etter. Medkonsekratorer var den apostoliske nuntius til Irland, erkebiskop Gaetano Alibrandi, og biskopen av Down og Connor, Cahal Daly.
Den 13. oktober 1988 ble Smith utnevnt til koadjutor for biskopen av Meath, og han etterfulgte den 16. mai 1990 biskop John McCormack da han trakk seg som biskop av Meath på grunn av høy alder.
For en stor del av sin tid som biskop av Meath var han også sekretær for Den irske katolske bispekonferanse og var aktivt involvert i kirkelige sprsmål. Han ble betraktet som en tradisonell biskop og var respektert både i eget bispedømme og i den politiske sfære. Han var aktivt interesesert i verdensbegivenheter og stor i spissen for innsamlingsaksjoner for jordskjelvofre i Sør-Amerika så vel som ofre etter tsunamien i Indiahavet i 2004.
École nationale des ponts et chaussées
École nationale des ponts et chaussées (ENPC eller École des Ponts ParisTech) er en fransk Grande École som uteksaminerer ingeniører nord i Frankrike (Champs-sur-Marne), og som er medlem av Conférence des grandes écoles
Michael Smith (biskop)
Biskop
Pave Frans innvilget biskop Smiths aldersbetingede søknad om fratreden den 18. juni 2018.
UEFA-cupen 2002/03
UEFA-cupen 2002/2003 ble vunnet av den portugisiske klubben FC Porto med 3-2 i finalekampen over den skotske klubben Celtic FC. Dette var UEFA-cupens 32. sesong. Turneringens toppscorertittel ble tildelt brasilianske Derlei fra vinnerlaget FC Porto med sine tolv mål totalt.
École nationale des ponts et chaussées
Utveksling og doble grader
Flere svenske tekniske høyskoler har utveksling med ENPC. Spesielt interessant er kanskje nettverket, som etter en toårig utveksling gir rett til en eksamen også fra den utenlandske høyskolen.
Michael Smith (biskop)
Episkopalgenealogi
Hans episkopalgenealogi er:
Ulrich II av Württemberg
Ulrich II (født ca. 1253/1254, død 18. september 1279) var greve av Württemberg fra 1265 til sin død i 1279.
Marcionílio Souza
Marcionílio Souza er en kommune i delstaten Bahia i nordøstregionen av Brasil.
Den internasjonale romstasjonen
Den internasjonale romstasjonen (International Space Station, ISS, Междунаро́дная косми́ческая ста́нция, МКС) er en romstasjon som per 2022 går i kretsløp rundt Jorden (i lav jordbane). Romstasjonen ble første gang tatt i bruk 2. november 2000, og har vært kontinuerlig bemannet siden da. Den kretser i en banehøyde på i underkant av 350 km. Byggingen av romstasjonen er et samarbeidsprosjekt mellom de fem romfartsorganisasjonene NASA (USA), Roskosmos (Russland), JAXA (Japan), CSA / ASC (Canada) og ESA (Europa). I tillegg var Den Brasilianske Romfartsorganisasjonen (AEB, Brasil) samarbeidspartner gjennom en direkte kontrakt med NASA. Kinas romorganisasjon (CNSA) ytret ønske om å være med i prosjektet, men i 2011 vedtok USAs kongress et dekret som forbød NASA å inngå tosidig samarbeid med Kina.
Under Russlands invasjon av Ukraina 2022 medddelte den russiske romfartsorganisasjonen Roskosmos at de vil trekke seg fra samarbeidet, grunnet vestlige sanksjoner mot Russland. Roskosmos vil overholde varslingsperioden på ett år.
Alle ombord i romstasjonen er underlagt sine respektive hjemlands lovgivning. Eventuelle lovbrudd ombord er således et anliggende for nasjonale myndigheter.
Forhistorien
I 1971 sendte Sovjetunionen opp sin første Saljut-romstasjon. Det ble skutt opp totalt syv Saljut-romstasjoner, hvorav seks ble brukt av romfarere. Saljut 2 var mislykket. Saljut 7 var i drift til 1986, men fortsatte å gå i bane rundt jorden til 1991.
I 1973 ble USAs romstasjon Skylab skutt opp. Skylab ble besøkt av i alt ni astronauter frem til 1974. Den styrtet over Australia og Indiahavet den 11. juli 1979. Både Saljut stasjonene og Skylab ble skutt opp i ett stykke, og bemannet etterpå.
I 1986 ble den første modulen til romstasjonen Mir skutt opp. Etterhvert ble det skutt opp flere moduler, som så ble koblet sammen med de eksisterende modulene. Over 100 romfarere fra Russland og USA har oppholdt seg på Mir frem til den med vilje ble styrtet i Stillehavet i 2001.
På begynnelsen av 1980-tallet planla USA å bygge en ny romstasjon, romstasjonen Freedom, som et mottrekk til Sovjetunionens Saljut-romstasjoner og Mir. Slutten på den kalde krigen og Sovjetunionens fall førte imidlertid til at byggingen av Freedom ble kansellert. Etter at romkappløpet var over, og de økonomiske rammen til romfartsorganisasjonene var blitt betydelig mindre, startet USA på begynnelsen av 1990-tallet forhandlinger med Europa, Russland, Japan og Canada om en internasjonal romstasjon. Prosjektet ble kalt romstasjonen Alfa (engelsk:Space Station Alpha) og ble kunngjort for offentigheten i 1993. Det nye fellesprosjektet skulle kombinere de planlagte prosjektene til de forskjellige romfartsorganisasjonene: NASA med romstasjonen Freedom, Russland med Mir-2, ESA med Columbus og JAXA med sitt laboratorium. Romstasjonen fikk på engelsk navnet ISS (International Space Station), og den var i all hovedsak ferdigbygd i 2011.
Byggingen av ISS
I likhet med Mir består ISS av mange moduler som skytes opp hver for seg og kobles sammen i rommet. ISS er altfor stor og komplisert til å kunne skytes opp i ett stykke, slik Skylab og Saljut-stasjonene ble.
Foreløpig består ISS av fire store moduler hvor det kan oppholde seg mennesker. To av disse er russiske og to er amerikanske. Hver er omtrent på størrelse med en jernbanevogn eller stor buss, og veier ca. 15–20 tonn hver. Modulene er koblet til hverandre på en rekke (omtrent som jernbanevogner) og heter (fra «bakerst») Zvezda, Zarja, Unity og Destiny.
Det var russiske Zarja (også kalt FGB) som ble skutt opp først, i november 1998, med en russisk bærerakett av typen Proton. Et par uker senere ble USAs Unity (også kalt Node-1) skutt opp med romfergen Endeavour, og koblet til Zarja.
Først i juli 2000 skjøt russerne opp Zvezda, før oppskytingen bedre kjent som "Service-modulen". ISS hadde fått korte besøk av romfergen tidligere, men det var først med Zvezda på plass at ISS kunne bemannes permanent. Den første langtids-besetningen i ISS ble skutt opp i et russisk Sojuz-romskip i oktober 2000. Deretter har det hele tiden vært to eller flere mennesker i ISS, alltid minst én amerikaner og minst én russer.
«Langtidsbesetningene» består av to eller tre personer og er oppe noen måneder om gangen før de blir byttet ut. Nye romfarere bringes opp med Sojuz-romskip, som også bringer hjem den «gamle» besetningen. Sojuz-fartøy kan også komme på «besøk» uten å bytte ut besetningen om bord. Da som regel for å bringe opp nytt utstyr eller nye elementer til ISS, eller for å bytte ut Sojuz-romskipet, som ikke kan være oppe mer enn et halvt år om gangen. (Det er alltid minst ett Sojuz-romskip koblet til ISS, som «livbåt»). Romfergene kan ikke være oppe stort mer enn to uker om gangen. Under slike «besøk» har opptil 10 personer vært om bord i ISS samtidig.
I tillegg har russerne og amerikanerne skutt opp hver sin luftsluse som gjør det mulig for besetningen å gå ut av romstasjonen og jobbe på utsiden av den, uten at stasjonen blir tømt for luft. (Det er det som ville skjedd på et øyeblikk hvis man bare åpnet døra på vanlig måte).
I tillegg til disse modulene, hvor det kan oppholde seg mennesker uten romdrakter, hadde amerikanerne skutt opp fire store såkalte bjelkesegmenter (pr. høsten 2004). Disse er nesten like store som de store modulene på romstasjonen, men det kan ikke oppholde seg mennesker i dem. I stedet er de utstyrt med forskjellig nødvendig utstyr. Det viktigste er nok de store solcellepanelene, som minner om enorme sommerfuglvinger. Disse skaffer elektrisk strøm til ISS. I tillegg finnes batterier, gyroer, antenner, en liten vogn med en stor kran, eller robotarm, montert på. Dessuten forskjellige vitenskapelige instrumenter.
Nye moduler
Romferja Endeavour ble 11. mars 2008 skutt opp mot den internasjonale romstasjonen ISS, hvor sju astronauter skulle gjennomføre det lengste oppdraget ved en romstasjon noensinne.
Både Sojuz og Progress er mindre enn romfergene, og kan derfor ikke ha så mye med seg som romfergene. Sojuz tar maksimalt tre personer om gangen. Romfergen tok som regel seks eller syv, og hadde plass til enda flere, om nødvendig. Verken Progress eller Sojuz kan ta med store moduler, slik romfergene kunne, så man har ikke bygget videre på ISS etter at Columbia havarerte. Russerne kan riktignok skyte opp store moduler med de store Proton-rakettene.
Den europeiske romfartsorganisasjonen ESA, som Norge og de fleste andre vesteuropeiske land er med i, har bygget sin egen ISS-modul, Columbus (eller COF, for Columbus Orbiting Facility). Den ble skutt opp med Atlantis i 2007. Japanerne har også bygget en egen modul, kalt Kibo, eller JEM (Japan Experiment Module), som ble skutt opp til ISS med Discovery i mai 2008.
Canada har bygget en stor «robotarm» (Canadarm2), som ble skutt opp med en amerikansk romferge i april 2001. Når en romferge har koblet seg til ISS brukes denne armen til å løfte store moduler og bjelkesegmenter ut av romfergens lasterom og sette dem på plass på riktig sted på ISS.
Ulrich I av Württemberg
Ulrich I (også kjent som Ulrich der Stifter eller Ulrich mit dem Daumen; født 1226, død 25. februar 1265) var greve av Württemberg fra rundt 1241 til sin død i 1265.
Den internasjonale romstasjonen
Nye moduler
Brasil bidrar også til i ISS.
Høsten 2003 ble Folkerepublikken Kina det tredje landet (etter Sovjet/Russland og USA) som med egne raketter og romskip brakte et menneske opp i verdensrommet og tilbake igjen. Men Kina er ikke med i ISS-prosjektet, selv om de teknisk sett godt kunne vært det.
Fremtidig drift
Da den første ISS-modulen ble skutt opp i 1998 regnet man med at ISS skulle være stort sett ferdig bygget i omtrent 2004 og brukes i 15 år, dvs. til rundt 2013.
Patrik Berger
Patrik Berger (født 10. november 1973 i Praha i Tsjekkia) er en tsjekkisk tidligere fotballspiller som avsluttet sin karrierer i Sparta Praha i 2010 på grunn av en kneskade.
Berger startet sin karriere som junior i Sparta Praha i 1989, men i 1991 gikk han til rivalene Slavia Praha og proffkontrakt. I 1995/96-sesongen gikk han til Borussia Dortmund, som vant Bundesligaen samme sesong. Etter bra spill for i fotball-EM 1996 ble han hentet til Liverpool FC for 3,25 millioner britiske pund.
Han spilte bra for Liverpool, men de neste årene slet han med skadeproblemer. Han spilte bra når han ikke var skadet for klubb og landslag men han fikk bare en landskamp i EM i fotball 2000 på grunn av utvisning i kvalifiseringen. Han slet videre med skader men fikk nok kamper i UEFA-cupen 2001 til å få en vinnermedalje.
I 2002/03-sesongen spilte han bare fire kamper på grunn av skader. I slutten av sesongen gikk kontrakten hans ut og han gikk til Portsmouth FC etter å ha spilt 196 kamper å lagd 35 mål for klubben.
Han scoret i sin debutkamp for «Pompey», men i februar fikk han en skade i kneet og måtte stå over resten av sesongen. Han spilte seg opp igjen i 2004/05-sesongen.
Svartåstunnelen
Svartåstunnelen er en veitunnel på Europavei 134 i Viken. Tunnelen er bygget i forbindelse med strekningen mellom Damåsen og Saggrenda i Kongsberg kommune.
Tunnelen har to løp som er henholdsvis 1513 meter og 1551 meter lange. Den ble åpnet 3. juli 2020.
Fylkesvei 6360
Før Trøndelag fylke ble opprettet 1. januar 2018 hadde veien betegnelsen Fylkesvei 131 (Sør-Trøndelag).
Sudans herrelandslag i fotball
Sudans herrelandslag i fotball (arabisk: منتخب السودان الوطني لكرة القدم) er det nasjonale fotballandslaget til Sudan øst i Nord-Afrika. Landslaget administreres av det nasjonale fotballforbundet Sudan Football Association (SFA), som ble opprettet i 1936, og ble en del av henholdsvis FIFA i 1948 og CAF i 1957. Laget har aldri kvalifisert seg til VM-sluttspill, men har ved flere anledninger deltatt i Afrikamesterskapet, som de også vant i 1970.
Historie
Laget spilte sin første landskamp borte mot den 16. november 1956, i en kamp de tapte 1–2. Sudan var ett av tre land som deltok i det første Afrikamesterskapet i 1957. Landslaget oppnådde flere gode resultater i mesterskapene frem til midten av 1970-tallet, med flere andreplasser og gruppespill samt mesterskapseier i 1970 som høydepunkt. Etter dette lyktes ikke Sudan å kvalifisere seg før i 2008, og i 2012 spilte Sudan seg frem til en kvartfinale.
Even Hansen
Even William Hansen (født 9. juni 1923 i Skien, død 5. mars 2016 samme sted ) var en norsk fotballspiller som spilte for Odds Ballklubb fra 1952 til 1958, etter å ha ankommet fra Storms Ballklubb. I sine tidlige år var Hansen midtbanespiller, men han ble etterhvert flyttet ned i midtforsvaret.
Hansen spilte én landskamp for, en privatlandskamp mot i Reykjavík 4. juli 1954, som Norge tapte 0–1.
Walter Albriktsen
Walter William Albriktsen (født 9. april 1951 i Bodø) er en norsk gitarist, kjent fra plateutgivelser med trioen «Crossbreeze» der han spilte med Terje Nilsen og Finn Sletten. Selv debuterte han med singelen Ung med tekst av Terje Nilsen; denne  nær kom på Norsktoppen (1973). I bandet «FWBJ» spilte han med Finn Robert Olsen gitar, Bjørn Jenssen trommer og Jens Hasselberg bass (Live på Norrøna, 1976). Han har spilt med en rekke norske band og musikere, deriblant jazzmusikeren Erik Balke, Bodø Big Band, Bjøro Håland Arne Benonissen.
Skådalen stasjon
Skådalen stasjon er en av Holmenkollbanens stasjoner. Stasjonen ligger 206,9 meter over havet. Den ligger i nærheten av Oslo Montessoriskole og Oslo kompetansesenter, den siste ble nedlagt med unntak av avdelingen for døvblinde elever. Da stasjonen ble åpnet, var skurbygget oppført i tømmer med skråtak, det ble senere revet og erstattet med et åpent skurbygg med flat tak. I vintertid gikk et av skiløypene fra Oslomarka nedover Skådalen fram til Skådalsveien og et stykke ned mot stasjonen.
Eiler Hagerup d.y.
Eiler Hagerup (født 11. desember 1718 i Kvernes, død 27. mars 1789 i Kristiansand) var biskop i Ribe stift 1773–1774, Bjørgvin bispedømme 1774–1778 og i Christiansands stift 1778–1789.
Hans foreldre var handelsmann Eiler Bertelsen Kongel (1665–1750; navn fra Kungälv) fra Kvernes på nordvestlandet og Laurentze Hansdatter Stub (1688–1751), barnebarn av magister Kjeld Stub. Han var gift med Johanne Margrethe Smith (1730–1773) fra Stavanger.
Lance Allen Carson
Lance Allen Carson (født 3. desember 1945 i Nunda i Sør-Dakota i USA, død 14. oktober 2020 i Pierre i Sør-Dakota) var en amerikansk politiker fra det republikanske parti. Han var medlem av South Dakota House of Representatives som representant fra District 20 fra 2007 til 2015, og fra 2017 til 2019.
Carson døde av COVID-19 den 14. oktober 2020 i Pierre i en alder av 74 år.
Mascote
Mascote er en kommune i delstaten Bahia i nordøstregionen av Brasil.
Romeren
Romeren (finsk: Ihmiskunnan viholliset) er en roman av den finske forfatteren Mika Waltari som ble utgitt i 1964. Hendelsesforløpet er satt til Roma i kristendommens tidlige dager og er en etterfølger til Rikets hemmelighet. Hovedpersonen og fortelleren er Minitus, sønn av Marcus, som også er hovedpersonen i den forrige romanen. Minitus er en romersk borger som kjemper etter å overleve uten å vikles inn i politiske maktkamper.
I romanen reiser han fra Korint til De britiske øyer, til Roma og deretter til Jerusalem. Gjennom et barndomsvennskap med Nero, blir han noen ganger en rådgiver, noen ganger et redskap og noen ganger en narr for den lunefulle keiseren. En grusom skjebne gjør ham til kommandør for menasjeriet som leverte ville dyr som slet hans far og sønn i småbiter, og boken ble skrevet som en veiledning for keiser Claudius' sønnesønns sønn.
AkerAkademiet
AkerAkademiet ble opprett 8. februar 2007 under navnet MoldeAkademiet. Akademiet var under planlegging i 2006 som et ledd i å bedre Molde FK som trengte fornying etter flere år med manglende resultater og lite egenrekruttering til A-stallen. Målgruppa er fotballspillere i alderen 6-16 år. Akerhallen i Årølia utenfor Molde sentrum er base for AkerAkademiet.
Tirsdag 13. februar 2007 hadde Molde Fotball AS styremøte, under dette møtet informerte en av Molde FKs sponsorer, Aker ASA at de ville sponse akademiet mot at det ble hetende AkerAkademiet.
Utvikling i nærmiljøet
AkerAkademiet startet som et prosjekt for å bedre treningshverdagen til unge fotballspillere i romsdalsregionen. Unge fotballspillere ble invitert til å komme å trene på akademiet, mens de fortsatte å trene og spille for sine respektive klubber, altså et ekstratilbud som supplerer det daglige arbeidet i klubbene regionalt. Det første året var det Tore Hagh, Knut Hallvard Eikrem, Bendik Hareide og Frode Nakken som var trenere.
Tilbudet ombefatter også Fotbalfritisording (FFO) i samarbeid med skolene i kommunen og fotballskoler i skoleferien. Samt at AkerAkademiet utdanner trenere for yngre lag i regionen. Dette er et arbeid Norges Fotballforbund og fotballkretsen har applaudert. Klubber fra romsdalsregionen kan melde på trenere i alle aldre og kjønn for å få faglig påfyll og kursbevis etter fullført kurs fra fotballkretsen.
MS «Fjordsol» (2006)
M/S «Fjordsol» er en norsk hurtigbåt av katamaran-typen, og eies av Norled.
Marillion.com
marillion.com er det ellevte studioalbumet til det britiske progressiv rock-bandet Marillion. Albumet ble utgitt i oktober 1999, og er oppkalt etter Marillions offisielle nettsted. Albumet ble spilt inn i Marillions eget studio The Racket Club i Aylesbury.
marillion.com var det første av Marillions album som det ikke ble utgitt noen singel fra. Det ble bare laget en promo-CD med tre av sangene fra albumet. Albumet var også det første av Marillions album som ikke kom inn blant Top 40 på den britiske albumlista.
De fleste av sangene på albumet ble påbegynt under innspillingen av gruppas forrige album, Radiation. To av sangene ble mikset, men lagt til side og omarbeidet for marillion.com. Dette var «Interior Lulu» og «Tumble Down the Years».
Marillion støtte på tekniske problemer under miksingen av sangene på marillion.com. Nick Davis mikset tre av sangene i et annet studio mens Marillion fikk installert en ny miksepult i deres eget studio The Racket Club. Gruppa likte imidlertid ikke lyden fra den nye miksepulten, og bestemte seg for å sette inn igjen den gamle og mikse resten av sangene på den. Under det videre arbeidet oppsto det feil på datautstyret til den gamle miksepulten, og dette gjorde miksearbeidet vanskelig. Til slutt fikk de Steven Wilson, hovedmann i gruppa Porcupine Tree og dyktig musikkprodusent, til å mikse ferdig de siste sangene til albumet.
Kjøperne av marillion.com kunne sende inn en slipp fra CD-omslaget og få tilsendt en gratis CD med bonusmateriale. Denne CD-en, kalt marillion.co.uk, inneholdt blant annet liveopptak, demo-materiale og en kort video med et promo-intervju av bandet i forbindelse med lanseringen av albumet. Det meste av dette materialet hadde tidligere vært tilgjengelig på spesialutgivelser gruppa solgte på nettsiden sin. marillion.co.uk har siden blitt gjenutgitt to ganger, oppdatert med nyere bonusmateriale.
Nettadressen marillion.com var opprinnelig eid av en av gruppas fans, og inneholdt ei uoffisiell men vel ansett nettside om gruppa. Da gruppa selv tok skrittet ut på nettet, registrerte de først adressen marillion.co.uk, før de under vennskapelige omstendigheter fikk overta .com-adressen og bygde opp den offisielle nettsida der.
I 2002 ga Marillion ut en dobbelt-CD med demo-materiale fra innspillingen av marillion.com, kalt Caught in the Net. Denne utgivelsen inneholder blant annet de opprinnelige versjonene av «Interior Lulu» og «Tumble Down the Years».
marillion.com
Tekstene er skrevet av Steve Hogarth, musikken av Steve Hogarth, Steve Rothery, Peter Trewavas, Mark Kelly og Ian Mosley, unntatt * tekst John Helmer og ** tekst Steve Hogarth og John Helmer.
marillion.co.uk
(Den opprinnelige versjonen, utgitt mars 2000.)
Dessuten intervju i videoversjon, «Deserve» (live video), «The Bell in the Sea» (akustisk video), band-dagbok og diverse promomateriale.
Mirano Carrilho
Mirano Carrilho (født 19. juli 1975) er en nederlandsk tidligere fotballspiller. Han var venstreback og spilte sist hos AGOVV Apeldoorn (2006–2008). Carrilho kom til AGOVV rett før årets sesong og har vært fast venstreback hele sesongen foreløpig. Kontrakten hans varer ut sesongen, og det er ventet at han forlater klubben når den går ut.
Carrilho startet med fotball i HFC Haarlem før 1995 sesongen. Han spilte der fram til kontrakten gikk ut i juni 2000, og ble utenlandsproff i tyske Rot-Weiss Essen.
Oppholdet varte i et og et halvt år før han gikk tilbake til Nederlandsk fotball og ADO Den Haag. I juli 2004 byttet han klubb til De Graafschap, men det ble bare et kort opphold ettersom han ble kjøpt av det engelske laget Milton Keynes Dons sommeren 2005. Det oppholdet varte ikke noe lengre en den forrige, og atter engang vendte han tilbake til Nederland, denne gangen til Eerste divisie klubben AGOVV Apeldoorn.
Storebæltstunnelen
Storebælttunnelen er en undersjøisk jernbanetunnel i Danmark som er 8024 meter lang. Tunnelen går mellom øyene Sprogø og Sjælland. Sammen med Storebæltsbroen forbinder den øyene Sjælland og Fyn. Den har ett løp i hver retning og bredden gir plass til gangbane på hver side av sporet. Det er 31 tverrslag mellom tunnelene, et for hver 250 meter. Den er godt opplyst og har hele 80 ventilasjonsvifter. Maksimalhastighet gjennom tunnelen er 140 km. i timen. EG (lokomotiv) er konstruert for å trekke 2000 tonn i stigningen opp fra Storebælttunnelen (15,6 ‰). På det dypeste er den 75 meter under havoverflaten. Fra havbunnen er det mellom 12 og 40 meter ned til tunnelen.
Tunnelen ble bygget i perioden 1988 til 1996. Den er boret av fire spesialboremaskiner, en i hver retning i hvert tunnelrør, som ble bygget for anledningen. De 31 tverrslagene fungerer som nødutganger, men de har også viktige installasjoner. Tunnelveggen består av 40 cm tykke betongelementer, og man måtte ha 62500 av dem for å bygge tunnelen. For å lage dem, bygget man en egen fabrikk i Halsskov.
Erik Ryman
Erik Ryman (Født 10. juni 1972 i Södertälje) er en norsk-svensk tidligere ishockeyspiller som spilte i norsk og svensk Elitserien fra 1991 til 2009.
Karriere
Erik Ryman begynte sin karriere som hockeyspiller i Sverige i divisjon 1, der han var aktivspiller fra 1991 til 1993 for Tegs SK og IK Westmannia-Köping. Deretter fikk han kontrakt med EHC Lustenau i Østerrike i sesongen 1994/95 før han spilte for den svenske klubben IFK Kumla fra 1995 til 1998, han var med på opprykk i 1995/96 sesongen til Division 1. Han tilbrakte 1998/99 igjen i Østerrike og tokseriegull med med VEU Feldkirch.
Fra 1999 til 2005 var Ryman i Norge for Vålerenga IF. Med Oslo-klubben var han i henholdsvis 2001, 2003 og 2005 Norgesmester. Der var han på utlånt til Djurgårdens IF, som han var i 2005/06 sesongen i Elitserien, den høyeste svenske ligaen, scoret ett mål på 49 kamper og ga fire assist. Etter at han hadde tilbrakt Serie A1 2006/07 på HC Alleghe på italienske Serie A1, spilte den norske landskamper fra 2007 til 2009 i 2. klasse HockeyAllsvenskan for AIK Solna, han avsluttet sin karriere med i en alder av 37 år.
Vibrator
En vibrator er en mekanisk innretning som fremkaller vibrasjoner.
Vibrasjonen i vibratorer produseres gjerne av en elektrisk motor med en ubalansert vekt på drivakselen. Når motoren er igang vil den roterende vekten resonnere.
Det finnes mange forskjellige typer vibratorer, blant annet i mobiltelefoner, personsøkere og til industrielt bruk.
Sexleketøy
Det finnes også vibrerende apparater som er ment for å røre kroppen (inkludert å føres inn i en kroppsåpning) for å stimulere nervene og gi en behagelig og eventuelt erotisk følelse. En dildo med innebygd vibrator kalles for vibrator.
Homeland Security Distinguished Service Medal
Homeland Security Distinguished Service Medal er en militær fortjenstmedalje fra USA. Den ble vedtatt innført 28. februar 2003 av president George W. Bush i egenskap av øverstkommanderende for USAs væpnede styrker. Medaljen tildeles personell i USAs kystvakt for usedvanlig fortjenstfull innsats i ansvarsfull stilling tilknyttet USAs indre sikkerhet.
Forholdet til andre utmerkelser
Homeland Security Distinguished Service Medal tilhører en gruppe av fortjenstmedaljer som i utmerkelsessystemet i USAs forsvar rangerer etter den høyeste felles utmerkelse for heltemot, Medal of Honor, og de enkelte forsvarsgreners fremste utmerkelser for heltemot, Air Force Cross (luftforsvaret), Navy Cross (sjøforsvaret) og Distinguished Service Cross (hæren).
I gruppen av fortjenstmedaljer som følger etter disse utmerkelsene, kommer forsvarets fellesutmerkelse Defense Distinguished Service Medal først og deretter forsvarsgrenenes fortjenstmedaljer, inkludert Homeland Security Distinguished Service Medal. Kystvakten har Coast Guard Distinguished Service Medal, hæren har Army Distinguished Service Medal, sjøforsvaret Navy Distinguished Service Medal og luftforsvaret Air Force Distinguished Service Medal. Homeland Security Distinguished Service Medal er en videreføring av Transportation Distinguished Service Medal, innført i 1992.
Utforming
Homeland Security Distinguished Service Medal er i gull og bærer på advers Sikkerhetsdepartementets segl med våpenskjold i farger lagt på to korslagte ankre i gull. Motivet er omgitt av en laurbærkrans i grønn emalje. Medaljen er utformet med grunnlag i Transportation Distinguished Service Medal, der Transportdepartementets segl befant seg i midten av medaljens advers. Over medaljen er det plassert et element utformet som luemerket til offiserer i USAs kystvakt. På revers står innskriften «AWARDED TO» over et felt med plass til mottagerens navn og under dette FOR «EXTRAORDINARY MERITORIOUS SERVICE». Rundt dette står innskriften «UNITED STATES DEPARTMENT OF» i en bue øverst og «HOMELAND SECURITY» nederst. Medaljen er utformet av Nadine Russell ved Institute of Heraldry.
Medaljebåndet har midtstriper i rødt, hvitt, grønt, hvitt og rødt og utenfor dette striper i mørk blått, lyst blått og hvitt.
Tildeling
Homeland Security Distinguished Service Medal tildeles ledende offiserer i USAs kystvakt for usedvanlig fortjenstfull innsats i ansvarsfull stilling i tjeneste for Sikkerhetsdepartementet eller i tilknytning til oppgaver utført for USAs sikkerhetsminister. Medaljen kan tildeles for innsats fra og med 1. mars 2002, datoen for kystvaktens overføring fra Transportdepartementet til Sikkerhetsdepartementet.
Dåpsattest
En dåpsattest er en attest som gis ved dåp.
Eberhard I av Württemberg
Eberhard I (født 13. mars 1265 i Stuttgart, død 5. juni 1325 samme sted) var greve av Württemberg fra da han tok over etter broren Ulrich I i 1279 til sin død i 1325.
Mata de São João
Mata de São João er en kommune i delstaten Bahia i nordøstregionen av Brasil.
Gulløven
Gulløven (italiensk: Il Leone d’Oro) er den høyeste prisen gitt til en film ved filmfestivalen i Venezia. Prisen ble introdusert i 1949 av komiteen, og blir nå regnet som en av filmindustriens priser som skiller seg mest ut. I 1970 ble det introdusert enda en Gulløve; en ærespris som tildeles personer som har hatt en viktig medvirkning til filmindustrien.
Sussex County (New Jersey)
Sussex County er et fylke i den amerikanske delstaten New Jersey. Det ligger i den nordlige delen av staten og det grenser mot Passaic County i øst, Morris County i sør og mot Warren County i sørvest. Det har også grense mot delstatene New York i nordvest og Pennsylvania i nordøst.
Sussex Countys totale areal er 1 388 km² hvorav 38 km² er vann. I 2000 hadde fylket 144,166 innbyggere og i 149,265 innbyggere i 2010. Administrasjonssenteret ligger i byen Newton. Fylket ble grunnlagt i 1753.
David Raksin
David Raksin (født 4. august 1912 i Philadelphia i Pennsylvania, død 9. august 2004 i Van Nuys i California) var en amerikansk filmkomponist. Han skrev lydsporet til over 100 filmer og bidro med musikken til en rekke fjernsynsproduksjoner. Han har blant annet komponert lydsporet til Laura (1944), Forever Amber (1947), Force of Evil (1948), Blendende løgn (1952), Carrie (1952), Fra bord til bord (1958) og Medaljens bakside (1962).
Raksins filmmusikk i Laura ble kåret til tidenes 7. beste filmlydspor fra USA av det amerikanske filminstituttet.
Oppvekst
Raksin vokste opp i Philadelphia i Pennsylvania. Faren var dirigent og eieren av en musikkforretning. Han lærte David Raksin å spille flere musikkinstrumenter i en ung alder. Raksin studerte senere komposisjon ved University of Pennsylvania og fikk etter hvert spilletimer hos Arnold Schönberg i Los Angeles.
Karrière
I 1935 ble Raksin invitert til Hollywood av Alfred Newman, daværende musikksjef hos filmselskapet 20th Century Fox. Det første han gjorde for selskapet var å arrangere musikken i Charlie Chaplins komedie Modern Times i 1936. Han deltok deretter i en rekke mindre filmprosjekter før gjennombruddet kom med musikken i Otto Premingers kriminalfilm Laura i 1944. Kjenningsmelodien til filmen, med sangtekst av Johnny Mercer, ble svært populær og har blitt spilt inn av en rekke andre artister i ettertid, blant annet Ella Fitzgerald og Frank Sinatra.
Raksin har også undervist i musikkteori og komposisjon ved University of Southern California og University of California, Los Angeles.
Thomas Jordhøy
Thomas Jordhøy (født 21. april 1982) er en norsk ishockeyspiller som fra 2016 spiller for Furuset Ishockey. Jordhøy har spilt for Lørenskog IK, Ringerike IHK, Manglerud Star og Sparta Sarpsborg. Jordhøy har spilt for det norske landslaget
Algerie under VM i friidrett 2019
Algerie deltok under VM i friidrett 2019 (utendørs) fra 27. september til 6. oktober 2019 i Doha i Qatar.
Matina (Brasil)
Matina er en kommune i delstaten Bahia i nordøstregionen av Brasil.